- 407 — 



XXXV 

 1290 — 8 mai. 



Constitution d'une rente annuelle et viagère de dix livres, faite par la 

 commune de Besançon au profit du charpentier Ulrich, et réversible 

 sur Isabelle sa femme , en récompense des services dudit Ulrich 

 comme maître des engins, et à condition qu'il aidera à défendre la 

 commune, chaque fois qu'il en sera requis par elle, aux gages de 

 vingt sous par semaine. 



(Archives de la ville de Besançon, Registre municipal I, 

 fol. clxviii verso.) 



Li trancriz des latres Huriet a chaipuis. 



Nos li citien de Besençon faiçon savoir à touz ces qui ver- 

 ront et orrunt ces présentes latres que nos, pensé et regardé 

 lou comun profist de la cité de Besençon et lou nostre, en 

 récompensacion des servisses et des bontez que maistres 

 Hurris, li maistres des engins, nos ai fait de son mestier, deis 

 le jor qu'il fui nostre concitiens, avons doué et donons et 

 outroions au dit maistre Hurri et à Esiber, sa fome, ci lour 

 vies tant soulemant, dix livres d'estevenans de rante : en tel 

 mennère que se il avenoist que la dite Esibel sourevesquist 

 lou dit Hurri, après la mort d'icelui la dite Esebers doit avoir 

 chascun ant à sa vie les dites dix livres ; et s'il avenoit que li 

 diz Hurris sorevesquist la dite Esibel, li diz Hurris, après la 

 mort d'icele, doit avoir ausi chascun ant à sa vie les dites dix 

 livres de rante. Les quelx dix livres de rante nos havons 

 promis et promestons, tuit ensanble et un chescuns par lui, 

 par stipulacion sollempne, en bone foy, randre et paier clias- 

 cun ant es diz maistre Hurri et à Esiber, sa fome, ou à celui 

 de lour qui sorrevevroit l'autre, ou moys de may. Et se nos en 

 défailliens, nos bavons promis et promestons, tuit ensanble 

 et uns chescuns de nos par lui, randre et restorer es diz 

 Hurri et à Esibel et à uns chascun de lour touz les coz, touz 

 lez domaiges et touz les despens que il faroient ou encorroient 

 par l'ocasiom de la dite some de pécune que ne lour fust 



